Järjekordne kütuseaktsiiside tõstmise soov demonstreerib  otsustajate ebakompetentsuse ruudus astet. Tulekahju ei kustutata põlevainega.    Tagatubade parteidogmal toimiv esindajatekoda on teinud ridamisi valesid otsuseid, milledes on eiratud kõige elementaarsemaid majandusteoreetilisi põhimõtteid. Majanduslanguse tingimustes maksukoormust tõsta ei tohi. Vastasel juhul suureneb töötus, väheneb riigitulu.    Tanklates pakutavate ja hulgihindade (sh pakutavad soodustused) erinevus varieerub.    2008. aasta alguses toimunud kütuseaktsiiside  muutusega tõusid meie tarnijate pakutavad diiselkütuste müügihinnad konkurentidest kõrgemaks. Müügisoodustusi arvestades sai Rootsis diislit osta kuni 3% soodsamalt. Hinnas tanklates seda ei näidanud. Tegemist oli hulgihinnaga.    Rahvusvahelise kaubavedudega tegeleva ettevõtte finantsdirektorina keelasin autode tankimise Eestis, sest kütusekulu antud valdkonnas on oluline.  Samamoodi käitusid arvatavasti ka teised rahvusvaheliste kaubavedudega tegelenud ettevõtted.    Tulemuseks oli  Eesti tegutsevate ettevõtete müügikäivete langus, langes oodatud maksutulu.    Poolteist aastat tagasi lõpetas mainitud ettevõte tegevuse Eestis. Tegevus jätkus Norras, kus tööjõumaksud nimetatud valdkonnas olid Eestiga võrreldes 10% madalamad. Töövõtjaid see rõõmustas (sest säilis töökoht, millele lisandus veel nelja aastase töötamise järel kaasnev sealse pensioni saamise õigus), firma oli tagasi konkurentsis.    Majanduslanguse tingimustes maksumäärade tõstmine suurendab töötust.  Kogutud lisakroonid nõrgendavad ettevõtlust, vähendavad töökohti.      Pohmelli ei ole arukas uue viina kogusega edasi lükata. Õigem oleks liialdamisega lõpp teha. Vastasel juhul ütleb ju mõne aja pärast mõni organ (maks, süda) üles. Pealegi, pohmell ei jää ju tulemata.